Pobiti Kamani

**Pobiti Kamani** (bil-Bulgaru: Побити камъни, li litteralment tfisser "ġebel imħawwel") huwa monument naturali formazzjonijiet tal-ġebel b'għamla ta' pilastri li ffurmaw madwar "fawwariet fluwidi b'rilaxxi tal-metan" u huwa fenomenu tal-blat qisu tad-deżert. Jinsab fil-Majjistral tal-Provinċja ta' Varna fil-Bulgarija u huwa sit indikattiv propost mill-pajjiż biex jitqies ħalli jsir Sit ta' Wirt Dinji tal-UNESCO fil-futur.

## [[Storja]] u [[ġeoloġija]]
Il-pilastri tal-ġebel ġew deskritti għall-ewwel darba mill-arkeologu u mill-istoriku Russu Victor Teplyakov fl-1829. Sabiex jiġi ppreservat, Pobiti Kamani ġie ddeżinjat bħala monument naturali fl-aħħar tas-snin 30 tas-seklu 20.

Hemm għadd ta' teoriji rigward l-oriġini tal-fenomenu. L-ipoteżijiet tal-bidu jistgħu jinqasmu bejn wieħed u ieħor f'żewġ gruppi: waħda tissuġġerixxi oriġini organika jew u oħra tissuġġerixxi oriġini abijotika. Skont l-ewwel ipoteżi, il-formazzjonijiet tal-ġebel huma r-riżultat tal-attività tal-qroll (għalkemm investigazzjoni fid-dettall żvelat li ma hemm l-ebda qroll), filwaqt li t-tieni ipoteżi tispjega li l-fenomenu seħħ minħabba l-erożjoni priżmatika u d-deżertifikazzjoni tal-blat, il-formazzjoni tar-ramel u l-formazzjoni tal-ġebla tal-ġir, jew it-tbaqbiq tal-iskollijiet tal-qroll tal-Eoċen Bikri iktar 'l isfel.

Abbażi ta' studju ġeokimiku u osservazzjonijiet fil-post tal-iżotopi petrografiċi u stabbli, teżisti evidenza li dawn l-istrutturi jirrappreżentaw rekord eċċezzjonali ta' sistema Paleolitika ta' skular tal-idrokarburi (is-siment tal-kalċit tal-manjeżju huwa mikul sew fl-iżotopi tqal tal-karbonju 13C). Il-mogħdijiet taċ-ċirkolazzjoni tal-fluwidi huma rreġistrati bħala pilastri jew kolonni fir-ramel, u wara t-tneħħija reċenti tar-ramel dawn il-pilastri ffurmaw pajsaġġ qisu ta' deżert. Ir-rikostruzzjoni dinamika tal-oriġini ta' dawn l-istrutturi, il-proċessi tal-migrazzjoni tal-fluwidi u l-medjazzjoni mikrobika tal-ossidazzjoni tal-idrokarburi li wasslu għall-preċipitazzjoni tal-karbonati ġew studjati minn De Boever *et al.* fl-2009.

Pobiti Kamani jokkupa żona twila tmien kilometri (5.0 mili) u wiesgħa tliet kilometri (1.9 mil), mit-Tramuntana għan-Nofsinhar. B'kollox hemm seba' gruppi ta' pilastri tal-ġebel. Il-grupp prinċipali, magħruf bħala "Dikilitash", huwa magħmul minn iktar minn 350 formazzjoni tal-ġebel. Il-grupp ta' "Strashimirovo" jinkludi erba' ringieli ta' formazzjonijiet tal-ġebel li jispikkaw minħabba s-segmenti mbaċċa fin-nofs tagħhom.

## Kurżità
F'Settembru 2020, Reuters irrapportaw li ritratt immodifikat fl-aħmar ta' Pobiti Kamani, iċċirkola fuq l-internet u l-midja soċjali bl-istqarrija falza li kien "ritratt oriġinali tan-NASA ta' Mars".

## Gallerija

File:Bosque_de_Piedra,_provincia_de_Varna,_Bulgaria,_2016-05-27,_DD_76.jpg|ħolqa=https://en.wikipedia.org/wiki/File:Bosque_de_Piedra,_provincia_de_Varna,_Bulgaria,_2016-05-27,_DD_76.jpg
File:Bosque_de_Piedra,_provincia_de_Varna,_Bulgaria,_2016-05-27,_DD_81.jpg|ħolqa=https://en.wikipedia.org/wiki/File:Bosque_de_Piedra,_provincia_de_Varna,_Bulgaria,_2016-05-27,_DD_81.jpg
File:Bosque_de_Piedra,_provincia_de_Varna,_Bulgaria,_2016-05-27,_DD_83.jpg|ħolqa=https://en.wikipedia.org/wiki/File:Bosque_de_Piedra,_provincia_de_Varna,_Bulgaria,_2016-05-27,_DD_83.jpg
File:Bosque_de_Piedra,_provincia_de_Varna,_Bulgaria,_2016-05-27,_DD_85.jpg|ħolqa=https://en.wikipedia.org/wiki/File:Bosque_de_Piedra,_provincia_de_Varna,_Bulgaria,_2016-05-27,_DD_85.jpg
File:Bosque_de_Piedra,_provincia_de_Varna,_Bulgaria,_2016-05-27,_DD_99.jpg|ħolqa=https://en.wikipedia.org/wiki/File:Bosque_de_Piedra,_provincia_de_Varna,_Bulgaria,_2016-05-27,_DD_99.jpg


## Referenzi